OpenLLM-France/wikimedia huggingface dataset:
# Brezel ar bigi-kanoliata

Brezel ar bigi-kanoliata zo ur brezel war vor a zo bet etre 1807 ha 1814 entre Rouantelezh Danmark ha Norvegia hag ar Rouantelezh-Unanet e-pad Brezelioù Napoleon. Dont a ra an anv eus an doare-brezeliñ implijet gant an Daned : mont a raent gant listri bihan, bigi-kanoliata, da dennañ war listri bras ar Royal Navy. E broioù Lec'hlenn e vez gwelet ar brezel-se evel diwezh ar Brezelioù saoz, kroget gant emgann Copenhagen en 1801.
Graet e oa ar bigi-se hervez tresoù graet gant an ijinour svedat a orin saoz Fredrik Henrik af Chapman
# Brezel ar Rif

Brezel ar Rif zo ur brezel hag a c'hoarvezas e hanternoz Maroko adal 1921 betek 1926 etre pobladoù Berbered menezioù ar Rif, renet gant Abdelkrim, hag armeoù Spagn ha Bro-C'hall.
Brezeliñ a reas an div arme europat war zigarez an emglevioù sinet e 1912 gant Moulay Abd al-Hafid, a oa sultan Maroko d'ar mare.

## Levrlennadur

* Mimoun Charqi, La guerre chimique contre le Rif, Editions Amazigh, 2004.
* Jan Pascal, L'Armée française face à Abdelkrim ou la tentation de mener une guerre conventionnelle dans une guerre irrégulière 1924-1927, Stratégique, vol. 93-94-95-96, n° 1, 2009, pp. 319-338.
* Zakya Daoud, Abdelkrim: une épopée d'or et de sang, Séguier, 1999, p. 108.

## Liammoù diavaez

* (fr) Pétain : le rôle méconnu du maréchal dans la Guerre du Rif
* (fr) Quand l’Europe chrétienne colonialiste, France et Espagne en tête, donnait des leçons de décapitation et de barbarie aux musulmans

## Pennadoù kar

* Maroko spagnol
* Armoù kimiek e brezel ar Rif
# Brezel ar c'hlonoù

Brezel ar c'hlonoù pe ar Brezel Zu a zo ur brezel e bed ijinet Star Wars. Ar brezel a badas tri a vloavezhioù d'an 22 betek an 19 araok Emgann Yavin. D'eus un tu e oa kavet ar Republik Kozh hag ar re Jedi d'eus an tu all Kengevred ar Sistemoù Dizalc'h hag ar re Sith. Brezel ar C'hlonoù a zo ul lod d'eus steuñv Palpatine a-benn diskar ar Republik Kozh ha lakaat en e blas un Impalaeriezh Galaktek gantañ e penn ar ren nevez. Ouzhpenn da se ar brezel a rank reiñ lamm d'an Urzh Jedi ha gwelet digoll ar re Sith warno.
E-pad ar bloavezhioù goude Emgann Naboo e vezo tennet gounid gant Palpatine deus e galloudoù evel Chanselor Meur ar Republik Kozh evit dont da vezañ diaz surentez ar galaksienn e daoulagad ar boblañsoù. Ouzhpenn da-se e kendalc'h gant an hent boulc'het d'e steuñv da sevel un Impalaeriezh Galaktek, kollet gantañ e deskard Dark Maul e-pad mare ar reuz e Naboo e teu a-benn da gendrec'hiñ un Jedi renead Dooku da gemer hent ar re Sith ha da gemer plas an deskard aet da anaon.
Dooku a vez karget gant Palpatine da sevel ur strollad disrannour d'ar Republik Kozh, ar strollad Kengevred ar Sistemoù Dizalc'h (KSD) ha d'eus an tu all da sevel ul lu ramzel d'ar Republik Kozh a-benn enebiñ d'ar strollad KSD: lu ar C'hlonoù.
Dek a vloavezhioù goude ma vije erruet Palpatine da Chanselor meur ar Republik Kozh e teu a-benn da rastellañ an holl galloudoù etre e taouarn ha dindan un hent lezennel rak roet gant ar Sened Galaktek a-benn "enebiñ d'an dañjer groñs a zegas strollad Kengevred ar Sistemoù Dizalc'h".
Krog e oa gant brezel ar c'hlonoù
# Bagad Boulvriag

Bagad Boulvriag zo ur bagad sonerien savet e Boulvriag e 1995, diwar ar skol sonerezh hengounel a oa er gumun abaoe 1991.

## An istor

Bagad Boulvriag a zo bremañ e trede rummad er strollad kentañ (e 3$^{de}$ A). Logo ar Bagad a zo ur valafenn, gant he divaskell o tiskouez an daou B e Bagad Boulvriag (unan 'zo en tu-gin).
# Bagad Brieg

Staliet eo Bagad Brieg e Brieg (Bro Gerne). Krouet eo bet e 1978, pignet eo er rummad kentañ en 1986. Aet eo ar Maout ganto e kampionad ar bagadou 2007. Adeleg m'eo bet savet eo bet Bagad Brieg un tammig a-gostez, dre ar fent, dre an doare skrivañ tonioù, dre ar binvioù implijet evel toumperezhioù, koevr, gitar tredan.

## Pladennoù arc'hant

* Dalc'h da noz (1995)
* Gogo Droch (2000)
* La Boum Ecosse (2001)
* Karamba! Le canard Déchaîné (2005)
* La Totale (2007)

## Liammoù diavaez

* Lec'hienn ofisiel
# Christian III

Christian III zo anv meur a briñs eus Alamagn pe Danmark.
* Christian III, kont Oldenburg (marvet e 1285)
* Christian III von Zweibrücken (1674-1735)
* Christian III Maurice, Dug Sachsen-Merseburg (1680-1694)
* Christian III (Danmark) (1503–1559), roue Danmark

## Pennadoù kar

* Christian II
* Christian IV
* Christian
# Christian II (Sachsen-Merseburg)

Christian II (1653-1694) a oa dug Sachsen-Merseburg (1691–1694) war-lerc'h e dad.
Mab e oa da Christian Iañ (Sachsen-Merseburg), ha d'e bried Christine von Schleswig-Holstein-Sonderburg-Glücksburg. Tonket e oa da ren war-lerc'h e dad goude marv e vreur henañ Johann Georg d'an 3 a viz Genver 1654.
E 1679 e timezas Christian II da Erdmuth von Sachsen-Zeitz, merc'h d'an dug Moritz von Sachsen-Zeitz. Mervel a reas e dad d'an 18 a viz Here 1691. Ne renas Christian nemet 3 bloaz pa varvas e 1694.

## Bugale

Seizh bugel o doe Christian II hag e bried Erdmuth :
* Christian III Moritz (1680- 1694 in Merseburg), dug Sachsen-Merseburg
* Johann Wilhelm (1681 -1685), priñs Sachsen-Merseburg
* August Friedrich (1684-1685), priñs von Sachsen-Merseburg
* Philipp Ludwig ( 1686-1688), priñs Sachsen-Merseburg
* Moritz Wilhelm (1688- 1731 in Merseburg), dug Sachsen-Merseburg, a zimezas da Henriette Charlotte von Nassau-Idstein
* Friedrich Erdmann (1691 1714), priñs Sachsen-Merseburg, a zimezas da Eleonore Wilhelmine von Anhalt-Köthen
* Christiane Eleonore Dorothea ( 1692-1693)
# Christian II Danmark

Christian II (1481-1559), a oa roue Danmark ha Norvegia (1513–1523) da vare Unvaniezh Kalmar, ha roue Sveden (1520–1521), ur vro ma oa bet anvet Kristian Tyrann ("Christian an Tirant"). Ouzhpenn-se e oa Dug Schleswig ha Holstein.
Mab e oa da Hans Iañ (Kong Hans) ha da Christina von Sachsen (1461–1521).
Ren a reas goude marv e dad evel roue Danmark ha Norge en 1513.

## Bugale

Dimezet e oa da Elesbed Aostria (rouanez Danmark) (1501-26) ha c'hwec'h bugel o doe:
* Johann (1518 - 1532).
* daou c'hevell
** Maximiliano (4 a viz Gouhere 1519).
** Felipe (4 a viz Gouhere 1519 - 1520).
* Dorotea (10 a viz Du 1520 - 20 a viz Gwengolo 1580), dimezet da Friedrich II, dilenner Pfalz.
* Cristina (miz Du 1521 - 10 a viz Kerzu 1590), a zimezas div wech:
** da Francisco Sforza, dug Milano,
** da Frañsez Iañ (dug Loren).
* Ur mab (1523).
En 1519 e voe kurunennet Christian II e Stockholm, ha setu Elesbed rouanez Sveden ivez.
Met e 1523 en em savas Svediz ouzh an Daned ha Gustav Vasa en o fenn oc'h embann e oa eñ ar gwir roue. E Danmark eo an dug Frederik, eontr d'ar roue, a emsavas a-enep Christian II. Goulenn a reas Christian hag e bried digant o c'herent rouaned gwaskañ war Frederik evit ma chomje sioul, met aner e voe. Ha setu ma voe kurunennet Frederik e Viborg e miz Meurzh.
Christian a gavas e oa kollet ar stourm ha divizout a reas ehanañ. D'an 13 a viz Ebrel e lestras ar roue hag e dud da vont da repuiñ d'an Izelvroioù.
Eno e voent degemeret gant Marc'harid Aostria. Elesbed ne zistroas biken da vro he fried ken. A-raok kuitaat Danmark e kinnigas Frederik dezhi chom er vro gant he bugale, met hi a respontas, hervez a gonter, d'ar roue nevez: "Ubi Rex meus, ibi regnum meum" ("El lec'h m'emañ ma roue emañ ma rouantelezh").

## Pennadoù kar

* Christian Iañ (Danmark)
* Christian III (Danmark)
# Christian Iañ

Kristian Iañ pe Christian Iañ zo anv meur a briñs eus Alamagn pe Danmark.
* Christian Iañ von Buch (c. 1130-1183), eskob Mainz ;
* Christian Iañ von Oldenburg, kont Oldenburg ( 1143 - 1167) ;
* Christian Iañ (Danmark), roue Danmark adal 1426 betek 1481 ;
* Christian Iañ von Anhalt-Bernburg (1568-1630), priñs Anhalt-Bernburg ( 1603 - 1630) ;
* Christian Iañ Brandenburg-Bayreuth' (1581-1655), margrav Brandenburg-Bayreuth ( 1603 - 1655) ;
* Christian Iañ von Sachsen, dug Sachsen adal 1586 betek 1591 ;
* Christian Iañ von Birkenfeld-Bischweiler (1598-1654), kont palatin Birkenfeld ;
* Christian Iañ von Braunschweig-Lunenburg, dug Braunschweig-Lunenburg de 1611 à 1633 ;
* Christian I von Sachsen-Merseburg (1615-1691),
* Christian Iañ Albert von Brandenburg-Ansbach (1675-1692), margrav Brandenburg-Ansbach (1686 - 1692).

## Pennadoù kar

* Christian II
* Christian
# Christian Iañ (Danmark)

Christian Iañ a oa roue Danmark adal 1426 betek 1481.
Dimezet e oa da Dorothea von Brandenburg-Kulmbach. Bugale o doe:
a vo kavet e Wikimedia Commons.
# Christian Le Maout

Christian Le Maout, ganet e 1941 hag aet d'an Anaon d'ar 9 a viz C'hwevrer 2010 d'an oad a 69 vloaz, a oa ur politikour breizhat ezel d'ar Strollad Sokialour Gall. Maer Ar Peniti e voe e-pad 25 vloaz, etre 1983 ha 2008, kement ha kuzulier jeneral kanton Morzhell. E 2008 e oa aet war e leve hag en em dennet eus bed ar politikerezh.
Ur sal kêrel a zoug e anv er Peniti gant ur skeudenn anezhañ treset warni.

## Liammoù diavaez

* Lec'hienn ar sal Christian Le Maout
* Elfenn eus ar roll padelliget Komzadenn gant Christian Le Maout (leve politikel)

## Notennoù ha daveennoù

* ↑ (fr) « Christian Le Maout est décédé », Ouest-France, 10 C'hwevrer 2010
* ↑ (fr) Frédéric Bourcier, Hommage à Christian Le Maout, 11 C'hwevrer 2010.
* ↑ (fr) « Christian Le Maout, ancien conseiller général d’Ille-et-Vilaine, est décédé », Ouest-France, 9 C'hwevrer 2010
# Christian IX

Christian IX (8 a viz Ebrel 1818 e Schleswig - 29 a viz Genver 1906) a oa roue Danmark (15 a viz Du 1863 – 29 a viz Genver 1906). Lesanvet e voe « tad-kaer Europa » abalamour m'en devoa dimezet e vugale da briñsed pe priñsezed eus tost kement lez europat a oa.
Ganet e oa e Kastell Gottorf. Pevarvet mab Friedrich Wilhelm, Dug Schleswig-Holstein-Sonderburg-Glücksburg ha Luise Karoline von Hessen-Kassel e oa.

## Dimeziñ ha bugale

Dimeziñ a reas da Louise von Hessen-Kassel (1817–1898), ha bugale o doe.

### E vugale

| Anv | Ganet | Marvet | Dimezet | Bugale |
| Frederik VIII | 3 Mezheven 1843 | 14 Mae 1912 | Lovisa Sveden | Christian X Haakon VII Louise Harald Danmark Ingeborg, Dugez Västergötland Thyra Danmark Gustav Danmark Dagmar, Mrs. Jørgen Castenskiold |
| Alexandra Danmark | 1 Kerzu 1844 | 20 Du 1925 | Edward VII | Albert Victor, Dug Clarence hag Avondale George V Louise, Dugez Fife Victoria ar Rouantelezh-Unanet Maud, Rouanez Norge Alexander John Kembre |
| George Iañ Gres | 24 Kerzu 1845 | 18 Meurzh 1913 | Olga Constantinovna Rusia | Konstantin Iañ Gres George Gres ha Danmark Alexandra Georgievna Rusia Nikolaz Gres ha Danmark Maria Georgievna Rusia Olga Gres ha Danmark Andrew Gres ha Danmark Christopher Gres ha Danmark |
| Dagmar Denmark | 26 Du 1847 | 13 Here 1928 | Tsar Aleksander III Rusia | Nikolaz II Rusia Alexander Alexandrovich Rusia George Alexandrovich Rusia Xenia Alexandrovna Rusia Michael Alexandrovich Rusia Olga Alexandrovna Rusia |
| Thyra Danmark | 29 Gwengolo 1853 | 26 C'hwevrer 1933 | Ernst August Hannover, 3de Dug Cumberland | Marie Louise, Princess Maximilian of Baden Prince George William of Hanover and Cumberland Alexandra, Grand Duchess of Mecklenburg-Schwerin Olga Hannover ha Cumberland Christian Hannoverha Cumberland Ernest Augustus, Dug Braunschweig |
| Valdemar Danmark | 27 Here 1858 | 14 Genver 1939 | Marie Orléans (1865–1909) | Aage, Kont Rosenborg Axel Danmark Erik, Kont Rosenborg Viggo, Kont Rosenborg Margaret, Princess René Bourbon-Parma |
a vo kavet e Wikimedia Commons.
# Christian Klien

Christian Klien (bet ganet d'ar 7 a viz C'hwevrer 1983 e Hohemens) a zo ur blenier redadegoù kirri a red en Andur gant Aston Martin Racing. Bet eo ivez ur blenier Formulenn 1 etre 2004 ha 2006 evit Jaguar ha Red Bull, hag e 2010 evit HRT.
# Castignano

Castignano a zo ur gumun eus Italia e proviñs Ascoli Piceno, er Rannvro Marche. 2500 a dud zo enni o chom.
# Castildelgado

Castildelgado zo ur gumun eus Spagn, e proviñs Burgos, e rannvro emren Kastilha ha León. An niver annezidi zo 35 (2023).
# Castilla de Oro

Castilla de Oro, pe del Oro, pe Kastilha (an) Aour e brezhoneg, zo un anv roet gant an drevadennerien spagnol e deroù ar XVI$^{vet}$ kantved da zouaroù zo eus Kreizamerika ha da norzh Suamerika adalek Pleg-mor Urabá (er c'huzh-heol da Golombia, betek ar río Belén, war lez ar vro anvet Veragua, a oa bec'h diwar he fenn etre ar Gurunenn spagnol ha tiegezh Colón. An anv Castilla de Oro a voe deroet e miz Mae 1513, gant ar roue Fernando II Aragon, rejant Kurunenn Kastilha d'an ampoent.
Pa voe dizoloet ar Meurvor Habask gant Vasco Núñez de Balboa e kreskas tachenn Castilla del Oro, ha staget outi e voe aodoù kornôk Panamá, Costa Rica ha Nicaragua.
En 1527 e voe krouet proviñs Nicaragua, a oa enni Nicaragua hiriv ha ledenez Nicoya, ha bihanaet e voe tachenn Castilla de Oro. En 1537, goude echuet ar pleitos colombinos, e oa div rann anezhi, hag etreze Dugelezh Veragua.
Er rann gornôk, er c'huzh-heol d'an dugelezh, a zo hiziv arvor kornôk Panamá ha Costa Rica, a voe staget en 1540 ouzh ar Veragua real (an douaroù a chome eus ar Veragua gozh), evit ober Proviñs Nuevo Cartago y Costa Rica.

## Gouarnourien (1514–1540)

* 1514–1526: Pedro Arias Dávila,
* 1526–1529: Pedro de los Ríos y Gutiérrez de Aguayo,
* 1529–1532: Antonio de la Gama, gobernador interino
* 1533–1536: Francisco de Barrionuevo,
* 1536–1539: Pedro Vázquez de Acuña,
* 1539: Francisco Pérez de Robles, prezidant Audiencia Panamá.

## Pennadoù kar

* Aloubadeg Kolombia
* Impalaeriezh trevadennel Spagn
# Castilla la Vieja

Kastilha Gozh, pe Castilla la Vieja, zo anv ofisiel unan eus ar rannvroioù a oa e Spagn a-raok savidigezh ar c'humuniezhioù emren e 1982. D'ar 25 a viz C'hwevrer 1983 ez eas da get ent-ofisiel. Savet e oa bet e 1833 diwar lodenn hanternoz Rouantelezh Kastilha. Enni e oa ar proviñsoù-mañ : proviñs Ávila, proviñs Burgos, proviñs Logroño, proviñs Palencia, proviñs Santander, proviñs Segovia, proviñs Soria ha proviñs Valladolid. Anvet eo bet evel-hen abalamour ma voe kemeret he douaroù diwar-goust ar Vuzulmaned a-raok Castilla la Nueva.
# Castiglione in Teverina

Castiglione in Teverina zo ur gumun eus Italia, proviñs Viterbo, e Lazio.
# Castil de Peones

Castil de Peones zo ur gumun eus Spagn, e proviñs Burgos, e rannvro emren Kastilha ha León. An niver annezidi zo 26 (2023).
# Castilblanco de los Arroyos

Castilblanco de los Arroyos zo ur gumun eus Spagn e proviñs Sevilla, e kumuniezh emren Andalouzia.
# Castilfrío de la Sierra

Castilfrío de la Sierra zo ur gumun e Spagn, e Proviñs Soria, e kumuniezh emren Kastilha ha León.
# Castilla la Nueva

Castilla la Nueva, pe Kastilha Nevez, eo anv ofisiel unan eus ar rannvroioù a oa e Spagn a-raok savidigezh ar c'humuniezhioù emren e 1982. D'ar 25 a viz C'hwevrer 1983 ez eas da get ent-ofisiel. Savet e oa bet e 1833 diwar lodenn greisteiz Rouantelezh Kastilha. Enni e oa ar proviñsoù-mañ : Proviñs Ciudad Real, Proviñs Cuenca, Proviñs Guadalajara, Proviñs Toledo, ha Proviñs Madrid. Anvet eo bet evel-hen abalamour ma voe kemeret he douaroù diwar-goust ar Vuzulmaned ur pennad mat goude Castilla la Vieja.

## Gwelet ivez

* Castilla-La Mancha
* Rouantelezh Kastilha
# Castilenti

Castilenti zo ur gumun italian e proviñs Teramo en Abruzzo.
# Arnošt Muka

Arnošt Muka, pe Karl Ernst Mucke en alamaneg, (Großhänchen, 10 Meurzh 1854 - Bautzen, 10 Here 1932) a oa ur skrivagner ha kelenner sorab a labouras evit ar sevenadur sorabek hag a savas Mirdi Sorab Bautzen.

## Buhez

Mab e oa d'ul labourer-douar. Skoliet e voe e "Gymnasium" (lise) Bautzen, etre 1869 ha 1874. Eno e oa ezel eus ar gevredigezh Societas Slavica Budissinensis. Goude-se e studias an doueoniezh hag ar yezhoniezh slavek e skol-veur Leipzig eus 1875 da 1879. Labourat a reas evel kelenner lise e Zittau ha Bautzen.
E 1880 e krogas da labourat e lise Bautzen. Eno e voe oberiant er gevredigezh vrogar Budyska bjesada. Abalamour d'an dra-se e voe kaset e 1883 da lise Chemnitz. E 1887 e kemeras ur post all e lise Freiberg. Ur wech dimezet en em stalias e Bautzen, hag eno e voe embannet an darn vrasañ eus e skridoù.

## Levezon

Unan eus saverien al Lipa Serbska e voe, kevredigezh ar Sorabed yaouank. Oberiant e voe ivez evit ar c'hoariva ha sevel a reas an dastumad Prěnja serbska dźiwadłowa zběrka ("Kentañ dastumad pezhioù-c'hoari sorabek"), embannet eus 1880 da 1923.
E 1874 e lakaas e anv er gevredigezh Maćica Serbska. Ezel a enor e voe anezhi e 1904, ha prezidant a enor e 1922.
E 1875 e savas, gant ar barzh Jakub Bart-Ćišinski, ar gevredigezh studierien Schadźowanka hag a zeuas da vezañ ar Jungsorbische Bewegung, luskad ar Sorabed yaouank.
Eñ eo diazezer ar Mirdi sorab e Bautzen.
A-hed e vuhez e kreskas e vrud evel skrivagner hag embanner, koulz ha kelaouenner. Embann a reas oberennoù klok Handrij Zejler (1883-1891), ren a reas ar c'helaouennoù sorabeg Lužica (1882-1907) ha Časopis Maćicy Serbskeje (1848-1937).
Medalennet e voe meur a wech e meur a vro : e Serbia (Urzh sant Sava), e Rusia (Urzh Sant Stanislas), e Montenegro (Urzh ar priñs Danilo), e Saks (Urzh Albrecht).

## Oberennoù

* De dialectis Stesichori, Ibyci, Simonidis, Bacchylidis aliorumque poetarum choricorum cum Pindarica comparatis. Universität Leipzig, 1879
* Statistika łužiskich Serbow [Statistik der Lausitzer Sorben]. Budyšin/Bautzen 1884–1886. Adembannet e e1927 ha 1979.
* Historische und vergleichende Laut- und Formenlehre der niedersorbischen (niederlausitzisch-wendischen) Sprache. Mit besonderer Berücksichtigung der Grenzdialecte und des Obersorbischen. Leipzig 1891. Adembannet e 1965.
* Wörterbuch der nieder-wendischen Sprache und ihrer Dialekte. Levrenn 1 A-N, Sant-Petersbourg 1911–1915, Prag 1926 ; levrenn 2 O–Ź, Prag 1928 ; levrenn 3, anvioù divoutin, Prag 1928
* Bausteine zur Heimatkunde des Luckauer Kreises. Luckau 1918
* Sérbsko-němski a němsko-serbski Přiručny-Słownik [Wendisch-deutsches und deutsch-wendisches Handwörterbuch]. Bautzen 1920
# Arnoldus Andries des Tombe

Arnoldus Andries des Tombe (6 a viz C'hwevrer 1818 e Vught - 16 a viz Kerzu 1902 e Den Haag) a oa un dastumer oberenn arzel izelvroat. E 1881 e prenas Plac'h he ferlezenn e-pad ur werzh diouzh ar c'hresk e Den Haag. Ouzhpenn an daolenn-se e roas unnek taolenn all da skipailh mirdi Mauritshuis en Den Haag.
# Arnulf Karintia

Arnulf Karintia, ganet war-dro 850 ha marvet e 899, a voe dug Karintia, hag impalaer ar C'hornôg adal 896 betek e varv tri bloaz goude.
E 887 e tiskaras e eontr Karl an Tev hag e teuas da vout impalaer Frankia ar reter en e lec'h. E 894 e voe anvet da roue Italia. Impalaer ar Romaned e voe e 896 a-raok mervel e Regensburg, e Bavaria.
| En e raok : Guido III Spoleto | Impalaer ar C'hornôg 896 – 899 | War e lerc'h : Loeiz III an Dall |
# Arnodoù nukleel gall

Betek-henn ez eus bet 210 arnod nukleel gall . Abaoe 1996 he deus gouestlet Bro-C'hall paouez da vat gant an arnodoù nukleel. Abaoe e vez graet arnodoù-seblant.

## Kentañ arnodoù ar Sahara (1960-1966)
### An arnodoù en aer e Reggane

Un dachenn da vannañ a oa bet krouet e Reggane, e-kreiz dezerzh ar Sahara, 700 kilometr er c'hreisteiz da Colomb-Béchar. Bannet e veze ar bombez adalek un tour savet en Hamoudia, un 50 kilometr bennak er mervent da Regganne
Listenn an arnodoù en aer :
| Deiz | Anv an arnod | Nerzh (e kilotonnennoù TNT) |
| 13 C'hwevrer 1960 | Gerboise bleue | 70 KT |
| 1añ Ebrel 1960 | Gerboise blanche | nebeutoc'h eget 5 KT |
| 27 Kerzu 1960 | Gerboise rouge | nebeutoc'h eget 5 KT |
| 25 Ebrel 1961 | Gerboise verte | nebeutoc'h eget 5 KT |
E danevell-vloaz Komiseriezh an nerzh atomek c'hall e 1960 ez eus diskouezet un takad kontammet a 150 km hed war-dro.
War-lerc'h poutch ar jeneraled, pe poutch Alger, d'an 23 a viz Ebrel 1961 e c'hourc'hemennas ar gouarnamant gall ma vije lakaet ar vombezenn Gerboise verte da darzhañ d'ar 25 a viz Ebrel evit ma ne lakaje ket an emsavidi o c'hrabanoù warni.

### Arnodoù dindan an douar en Hoggar

Ret e oa da Vro-C'hall dilezel an arnodoù en aer, hag ober anezho dindan zouar, dilousoc'h. Dibabet e voe ober anezho en In Ecker (Sahara), er c'hreisteiz da Reggane hag ur 150 km en hanternoz da Tamanrasset.

## Notennoù

* ↑ Peter Feaver et Peter Stein, Assuring Control of Nuclear Weapons: The Evolution of Permissive Action Links, CSIA Occasional Paper #2, Lanham, MD: University Press of America, 1987
# Arnold Böcklin

Arnold Böcklin (16 a viz Here 1827 e Basel – 16 a viz Genver 1901 e San Domenico di Fiesole en Italia) a oa ul livour, treser ha kizeller suis a gemeras perzh e luskad an arouezouriezh.

## E vuhez

Mab ar marc'hadour Christian Friedrich Böcklin hag e wreg Ursula Lipp e oa. Etre 1845 ha 1847 edo en Alamagn ma studias en Akademiezh Arzoù-kaer Düsseldorf. Eno eo e kejas ouzh Anselm Feuerbach. Goude-se e tistroas da Suis ma kejas ouzh Jacob Burckhardt (istorour an arzoù), hag asambles ez ejont da veajiñ da Italia. En em staliañ a reas e Roma ma timezas gant Angela Pascucci. Eno e labouras etre 1850 ha 1857. E 1859 ez eas da Vünchen, hag etre 1860 ha 1862 e kelennas en Akademiazh Arzoù-kaer Weimar. Dilezel a reas ar c'helenn e 1862 hag e tistroas da Roma. Beajiñ a reas da Napoli ha da Bombei. E 1866 e tistroas da Vasel, ma livas meur a vurlivadur da ginklañ ar Kunstmuseum.
E 1870 e voe ganet e vab, Carlo, haga voe livour ivez. Mont a reas da Firenze ma kejas ouzh Hans von Marées.
E 1879 e livas doare kentañ e daolenn vrudet anvet Die Toteninsel (Enezenn ar re varv). En holl e livas pemp taolenn diwar-benn an dodenn-se.
Goude-se e tistroas da Zürich. Klañv e oa, hag ez eas da Italia da ziskuizhañ : da la Spezia, Lerici, San Terenzo, hag a-benn ar fin e tistroas da Firenze e 1893. E 1895 e prenas ur genkiz e karter San Domenico de Fiesole ma varvas e 1901. Douaret e voe e Cimitero degli Allori e Firenze.
* Ar Chapel
* Ar Vosenn, 1898
* Die Toteninsel ("Enezenn ar re varv")

## Liammoù diavaez

a vo kavet e Wikimedia Commons.
* Arnold Böcklin en Artcyclopedia
* Arnold Böcklin er Project Gutenberg
# Arnstadt

Arnstadt a zo ur gêr e-kreiz Stad dieub Thüringen (Alamagn). Emañ war lez ar stêr Gera.
a vo kavet e Wikimedia Commons.
# Arnold Schwarzenegger

Arnold Alois Schwarzenegger (/ˈʃwɔːtsənˌɛɡə/; alamanek: [ˈaɐ̯nɔlt ˈalɔʏs ˈʃvaɐ̯tsn̩ˌɛɡɐ]; ganet d'an 30 a viz Gouhere 1947) zo un aktour aostrian-stadunanat, produer, businessman, skrivagner, politikour, ha bodybuilder a vicher. Bez e voe 38vet Gouarnour Kalifornia e-pad daou respet etre 2003 ha 2011.

## Roloù brudetañ

* Hercules in New York roll Hercules (1970)
* Stay Hungry roll Joe Santo (1976)
* Pumping Iron roll e-unan (1977)
* The Villain roll Handsome Stranger (1979)
* The Jayne Mansfield Story roll Mickey Hargitay (1980)
* Conan the Barbarian roll Conan (1982)
* Conan the Destroyer roll Conan (1984)
* The Terminator roll The Terminator/T-800 Model 101 (1984)
* Red Sonja rol Kalidor (1985)
* Commando rol John Matrix (1985)
* Raw Deal rol Mark Kaminsky, a.k.a. Joseph P. Brenner (1986)
* Predator rol Major Alan "Dutch" Schaeffer (1987)
* The Running Man roll Ben Richards (1987)
* Red Heat roll Captain Ivan Danko (1988)
* Twins roll Julius Benedict (1988)
* Total Recall roll Douglas Quaid/Hauser (1990)
* Kindergarten Cop roll an detektiv John Kimble (1990)
* Terminator 2: Judgment Day roll The Terminator/T-800 Model 101 (1991)
* Last Action Hero roll Jack Slater / roll e unan (1993)
* True Lies evit Harry Tasker (1994)
* Junior roll Dr. Alex Hesse (1994)
* Eraser roll U.S. Marshal John Kruger (1996)
* Jingle All the Way roll Howard Langston (1996)
* Batman and Robin roll Mr. Freeze (1997)
* End of Days roll Jericho Cane (1999)
* The 6th Day roll Adam Gibson / klon Adam Gibson (2000)
* Collateral Damage roll Gordy Brewer (2002)
* Terminator 3: Rise of the Machines roll The Terminator/T-850 Model 101 (2003)
* Around the World in 80 Days roll Prince Hapi (2004)
* The Expendables roll Trench (2010)
* The Expendables 2 roll Trench (2012)
* The Last Stand roll Sheriff Ray Owens (2013)
* Escape Plan roll Rottmayer (2013)
* Sabotage roll John 'Breacher' Wharton (2014)
* The Expendables 3 roll Trench (2014)
* Maggie roll Wade Vogel (2015)
* Terminator Genisys roll The Terminator/T-800 Model 101/ The Guardian (2015)
* 478 roll Victor (2016)
* Why We're Killing Gunther roll Gunther (2017)
* Journey to China: The Mystery of Iron Mask (2017)
* Blanco roll Nathan Brand (2017)
* The Expendables 4 roll Trench (2018)
* Terminator : Dark fate roll Terminator T-800 / Carl (2019)